Feltehetően az 1848–49-es szabadságharcban részt vett, ezért kellett a szabadságharc bukása után elmenekülnie Magyarországból. Angliába utazott, s hamarosan Amerikába emigrált. New Yorkba érkezett 1850. július 3-án a Jamestown nevű hajó fedélzetén. Az 1850-es évekbeli amerikai tevékenységét homály fedi, azt lehet tudni, hogy 1860-ban St. Louisban (Missouri) élt, vívómesterként működött, s nem alapított családot.